ທັງສະຫະລັດ ແລະຝຣັ່ງ ຕ່າງກໍປະເຊີນ ກັບບັນຫາທ້າທາຍ ດ້ານຄົນເຂົ້າເມືອງ
ເຖິງແມ່ນວ່າ ມີຄວາມແຕກຕ່າງກັນກໍຈິງຢູ່ ແຕ່ບັນຫາທ້າທາຍ ດ້ານຄົນເຂົ້າເມືອງ ຂອງສະຫະລັດ ແລະຢູໂຣບ ແມ່ນຄ້າຍຄືກັນ.
ການໂຈມຕີຂອງພວກກໍ່ການຮ້າຍຢູ່ປະເທດຝຣັ່ງພາໃຫ້ມີການ ເພັ່ງເລັງຄວາມສົນໃຈຄັ້ງໃໝ່ ໃສ່ປະຊາຄົມ ຄົນເຂົ້າເມືອງຊາວ ມຸສລິມ ຢູ່ໃນປະເທດດັ່ງກ່າວ ທີ່ມີການກ່າວຫາວ່າ ພວກມືສັງ ຫານຫົວຮຸນແຮງອິສລາມໄດ້ກໍ່ໂຕຂຶ້ນມານັ້ນ ພວກຜູ້ນຳຝຣັ່ງ ຮຽກຮ້ອງໃຫ້ມີຄວາມປຸ້ມລຸ້ມສາມັກຄີກັນໂດຍໃຫ້ຂໍ້ສັງເກດວ່າ ພວກຫົວຮຸນແຮງ ແມ່ນເປັນພຽງພາກສ່ວນນ້ອຍໆ ໃນສັງຄົມ ມຸສລິມເທົ່ານັ້ນ ແຕ່ພວກນິຍົມແນວທາງເດີມຂອງຝຣັງ ກ່າວ ວ່າ ການຫລັ່ງໄຫຼເຂົ້າມາໃນປະເທດຂອງພວກຄົນເຂົ້າເມືອງ ຈາກອາຟຣິກາ ແລະ ພາກຕາເວັນອອກກາງ ແມ່ນສະໜອງ ຖານປະຕິບັດງານ ໃຫ້ແກ່ພວກຫົວຮຸນແຮງຈັດຢູ່ໃນດິນແດນ ຝຣັ່ງ ຜູ້ສື່ຂ່າວຂອງວີໂອເອ Greg Flakus ມີລາຍງານຈາກ Houston ວ່າ ການແບ່ງແຍກທາງການເມືອງທີ່ຄ້າຍຄືກັນນີ້ ແມ່ນຍັງມີຢູ່ກ່ຽວກັບເລື້ອງຄົນເຂົ້າເມືອງຢູ່ໃນສະຫະລັດ ແຕ່ ສະຖານະການຕ່າງກັນຫຼາຍ ຊຶ່ງໄພສານ ຈະນຳເອົາລາຍລະ ອຽດມາສະເໜີທ່ານ ໃນອັນດັບຕໍ່ໄປ ເຫດການກໍ່ຄວາມຮຸນແຮງທີ່ຝຣັ່ງເມື່ອໄວໆມານີ້ ໄດ້ພາໃຫ້ມີຄວາມວິຕົກກັງວົນຄັ້ງໃໝ່ໃນ ທົ່ວທະວີບຢູໂຣບກ່ຽວກັບພວກກໍ່ການຮ້າຍຢູ່ພາຍໃນປະເທດ ທີ່ມາຈາກປະຊາຄົມມຸສລິມ ບ່ອນທີ່ພວກຄົນເຂົ້າເມືອງ ແລະລູກເຕົ້າຂອງພວກເຂົາເຈົ້າ ມັກດຳລົງຊີວິດແຍກຈາກສັງ ຄົມໂດຍທົ່ວໆໄປ ທ່ານນາງ Julie Fette ອາຈານສອນດ້ານການສຶກສາກ່ຽວກັບປະເທດຝຣັ່ງທີ່ມະຫາວິທະ ຍາໄລ Rice ກ່າວວ່າ ນະໂຍບາຍຕ່າງໆ ແລະທັດສະນະຄະຕິ ທາງດ້ານສັງຄົມຂອງຝຣັ່ງ ໄດ້ຈຳກັດການປັບໂຕເຂົ້າ ຂອງຊາວມຸສລິມ ທ່ານນາງ Julie Fette ເວົ້າວ່າ ທ່ານນາງ Julie Fette ທີ່ໄດ້ດຳລົງຊີວິດຢູ່ປະເທດຝຣັ່ງເປັນເວລາ 5 ປີແລະຂຽນປື້ມຫົວ ນຶ່ງ ກ່ຽວກັບການຈຳແນກກີດກັນ ທີ່ຜ່ານມາໃນອະດີດຢູ່ປະເທດດັ່ງກ່າວນັ້ນເວົ້າວ່າ ໃນ ຂະນະທີ່ຊາວມຸສລິມຈຳນວນຫຼາຍໆຄົນໄດ້ປະສົບກັບຄວາມສຳເລັດໃນການປັບໂຕນັ້ນ ແຕ່ອີກຈຳນວນນຶ່ງແມ່ນຍັງດີ້ນຮົນຕໍ່ສູ້ຢູ່ ທ່ານນາງ Julie Fette ກ່າວວ່າ ແຕ່ທ່ານນາງກ່າວວ່າ ພວກຄົນເຂົ້າເມືອງຊາວມຸສລິມຢູ່ໃນສະຫະລັດແມ່ນມີທ່າອຽງເປັນ ພວກທີ່ມີອາຊີບວຽກງານທີ່ມີການສຶກສາດີແລະປະກອບເປັນບໍ່ຮອດນຶ່ງເປີເຊັນຂອງພົນ ລະເມືອງດັ່ງນັ້ນສາສະໜາຈຶ່ງບໍ່ແມ່ນເລື່ອງໃຫຍ່ໃນການອະພິປາຍກ່ຽວກັບເລື້ອງຄົນເຂົ້າ ເມືອງຢູ່ທີ່ນີ້ ຢູ່ປະເທດຝຣັ່ງ ມັນເປັນການຍາກຫລາຍທີ່ຈະເຮັດສິ່ງໃດສິ່ງນຶ່ງ ໂດຍບໍ່ມີເອກກະສານທີ່ ຖືກຕ້ອງ ແຕ່ກົງກັນຂ້າມຢູ່ໃນສະຫະລັດ ພວກຄົນເຂົ້າເມືອງທີ່ບໍ່ມີເອກກະສານ ສາມາດ ຊອກຫາວຽກຫາການຢ່າງງ່າຍດາຍ ແລະຢູ່ໃນຫຼາຍລັດສາມາດໄດ້ຮັບໃບຂັບຂີ່ນຳດ້ວຍ ດ້ວຍເຫດຜົນດັ່ງກ່າວນີ້ ການອະພິປາຍທາງດ້ານການເມືອງ ແລະການສົນທະນາຫາລື ທາງດ້ານການສຶກສາ ຈຶ່ງເພັ່ງເລັງໃສ່ ການຮັກສາຄວາມປອດໄພ ຢູ່ຕາມເຂດຊາຍແດນ ແລະຮັບມືກັບພວກຄົນເຂົ້າເມືອງ ທີ່ບໍ່ມີເອກກະສານ ຫຼາຍກວ່າ 11 ລ້ານຄົນ ທີ່ອາໄສຢູ່ ໃນສະຫະລັດເວລານີ້ ແຕ່ທ່ານ Marc Rosenblum ຈາກສະຖາບັນ ນະໂຍບາຍການຍ້າຍຖິ່ນຖານ ກ່າວວ່າ ເຖິງແມ່ນວ່າ ມີຄວາມແຕກຕ່າງກັນກໍຈິງ ແຕ່ບັນຫາທ້າທາຍ ດ້ານຄົນເຂົ້າເມືອງຂອງສະ ຫະລັດແລະຢູໂຣບ ແມ່ນຄ້າຍຄືກັນ ທ່ານກ່າວວ່າ ທ່ານ Rosenblum ກ່າວວ່າ ສະຫະລັດ ແມ່ນໃຊ້ເປັນໂຕແບບ ໃນການປະສົມປະສານ ແລະການປັບໂຕຂອງພວກຄົນເຂົ້າເມືອງເຂົ້າໃນພົນລະເມືອງຂອງຊາດ ແຕ່ທ່ານກ່າວ ວ່າການແບ່ງແຍກທາງການເມືອງກ່ຽວກັບເລື້ອງນະໂຍບາຍຈຳເປັນຕ້ອງໄດ້ຮັບການແກ້ ໄຂ ເພື່ອຈະຮັບມືຢ່າງມີປະສິດທິຜົນກັບບັນຫາທ້າທາຍ ທີ່ມີຢູ່ໃນເວລານີ້ ທ່ານ Rosenblum ເວົ້າວ່າ ທ່ານກ່າວວ່າ ພວກກຳນົດນະໂຍບາຍຂອງສະຫະລັດ ຈຳເປັນຕ້ອງໄດ້ຊອກຫາການແກ້ ໄຂແບບມີມະນຸດສະທຳ ແລະສາມາດຈັດຕັ້ງປະຕິບັດໄດ້ຕໍ່ບັນຫາທີ່ພົວພັນໃນເລື້ອງຄົນ ເຂົ້າເມືອງ